Συζήτηση:Παναγιώτης Ψωμιάδης

message: Σχετικά με την διόρθωση .. εδώ "Καταδικάστηκε και από το Εφετείο ο Π. Ψωμιάδης" @tvxs.gr γράφει ξεκάθαρα και με bold γραμματοσειρά: Αυτό σημαίνει ότι ο Παναγιώτης Ψωμιάδης τίθεται αυτομάτως σε αργία μέχρι να εκδοθεί η τελική απόφαση από τον Αρειο Πάγο στον οποίο ήδη προσέφυγε και πλέον πρέπει να αναδειχθεί νέος περιφερειάρχης. Ggia 07:52, 11 Απριλίου 2011 (UTC)
Σωστά. Όμως έχεις ακούσει... πολιτικό σε αργία;!;! Πολιτικό σε αργία από τη θέση του πολλές φορές, αλλά ο πολιτικός δε σταματά να είναι πολιτικός επειδή ως περιφερειάρχης τέθηκε σε αργία!  --Ttzavarasσυζήτηση 07:53, 11 Απριλίου 2011 (UTC)
Κάτι αντίστοιχο δεν έγινε με τον Πανταζή Χρονόπουλο; Και εκεί έτσι το γράφουμε: από τον Οκτώβριο του 2002 μέχρι τον Ιούλιο 2010 όταν αυτός τέθηκε σε αργία από το Υπουργείο Εσωτερικών. Ggia 07:56, 11 Απριλίου 2011 (UTC)
Μα και για τον Ψωμιάδη μπορούμε να γράψουμε πως τέθηκε σε αργία ως περιφερειάρχης, όχι όμως ως... πολιτικός (αυτό έγραφε η έκδοση που αναίρεσα)  --Ttzavarasσυζήτηση 08:03, 11 Απριλίου 2011 (UTC)
Μόνο που ακόμη δεν έχει τεθεί σε αργία γενικά. Όλες οι πηγές γράφουν ότι προβλέπεται να τεθεί σε αργία. Δεν έχει βγει ακόμη επίσημη απόφαση από το Υπουργείο Εσωτερικών ως προς αυτό το θέμα. Αυτό θα γίνει όταν το Υπ.Εσ. πάρει στα χέρια του επίσημα την απόφαση του δικαστηρίου (δηλαδή στο βαθύ μέλλον). --geraki Talk 08:17, 11 Απριλίου 2011 (UTC)
Ύπάρχουν στιγμές, που πραγματικά ελπίζω να πέσει καμιά μήνυση. Καμιά αγωγή για συκοφαντική δυσφήμηση... Από εγκυκλοπαίδεια έχουμε γίνει χώρος πολιτικού ξεσπάσματος... Πραγματικά πλέον ελπίζω μια μέρα να μας κυνηγήσουν. Αυτούς που τα γράφουν, χρησιμοποιώντας απίθανες δήθεν πηγές (δημοσιογράφοι ή ο Θεός - αν υπάρχει - να τους κάνει δημοσιογράφους, κολλημένοι πολιτικά σε παλιότερες δεκαετίες. Οι οποίοι νομίζουν είναι και αυτοί στο απυρόβλητο, προβάλλοντας , κατά τα πρότυπα της εποχής, μία δήθεν αριστεροσύνη...). Και κάποιοι από μας να βρεθούν πρόσωπο με πρόσωπο με δικαστική αρχή. Διαφορετικά δε θα βάλουμε μυαλό! Πλέον περιμένω αγωγή, μπας και φύγουν οι ενοχλητικοί.
Για τον από πάνω, αν έκατσες στον υπολογιστή σου για να βγάλεις ως δικομανής τις ελεινές ορέξεις σου, παρακαλώ να μαζευτείς. Τίποτα μηνύσιμο δεν γράφτηκε και οι συνομιλίες που βγαίνουν ακόμη και τη τελευταία ώρα στη φόρα αποδεικνύουν τη συμμετοχή του Πανίκα στο σκάνδαλο των εκβιαστών. Αν το Έθνος και ο Βαξεβάνης δεν είναι για σένα αξιόπιστες πηγές, πάνε διόρθωσε άρθρα και βάλε links του Newsbomb για να ισιώσεις. Το γράφουν μεγάλες εφημερίδες και θα γραφτεί και αύριο προφανώς. Αν υπάρχει κάποιος που πρέπει να φάει μήνυση είναι οι ίδιες οι εφημερίδες.
Απ'όσο βλέπω μόλις χρησιμοποίησες από αυτή την IP τη Wikipedia. Αν είσαι από κανά γραφείο Ψωμιάδη ενημέρωσε μας για να σε χειρίζομαστε πιο ήπια. Περνάει ζόρια πλέον ολόκληρη η οικογένεια. --Ntonto55 Talk 12:03, 24 Ιανουαρίου 2012 (UTC)
thread_title: Αργία

message: Και μπράβο του. Δεν καταλαβαίνω γιατί το βάζετε στην ίδια ενότητα με τις φιλοχουντικές απόψεις, ότι δηλαδή είναι συνώνυμες έννοιες. Παρακαλώ ευγενικά να αλλαχτεί αυτό. Ευχαριστώ. 94.64.209.33 18:49, 25 Μαΐου 2018 (UTC)
Έγινε. Glucken123 (συζήτηση) 08:09, 1 Ιουνίου 2018 (UTC)
thread_title: Φιλοβασιλικός 

message: Μερικές εξηγήσεις, επειδή φαίνεται πως κάποιες συνεισφορές μου ίσως είναι δυσνόητες:
*υπήρξε μόνο μια αφαίρεση την οποία θεώρησα πλεονασμό και έχει να κάνει με την αναφορά σε φιλοχουντικές απόψεις του Ψωμιάδη, καθώς σε ελάχιστες γραμμές έχουμε τρεις αναφορές σε αυτό το πράγμα: μια με παραπομπή «έχει επικριθεί για φιλοχουντικές αντιλήψεις», μια σε τίτλο «Στήριξη στη χούντα» και άλλη μια που αφαίρεσα - και θα αφαιρέσω πάλι - ως πλεονασμό, εκτός αν θεωρείται θεμιτό να επαναλαμβάνονται τα ίδια πράγματα (και όλως τυχαίως αυτά που έχουν αρνητική χροιά) κάθε λίγες γραμμές.
* πολιτικός που έχει εκλεγεί τρεις φορές στο αξίωμα του νομάρχη/περιφερειάρχη και μάλιστα τις δύο από τον πρώτο γύρο έχοντας καταγράψει ως χειρότερο ποσοστό το 43%, έχει υπάρξει εξ ορισμού δημοφιλής ή λαοφιλής χωρίς εισαγωγικά, θέλουμε δεν θέλουμε. Αν πάλι, σε κάποιον δεν «αρέσει» αυτή η λαοφιλία μπορεί να περιγράψει την εκλογική δυναμική του Ψωμιάδη κατά την παρελθούσα δεκαετία με άλλον τρόπο, αλλά σίγουρα χωρίς τη χρήση εισαγωγικών που είναι αδόκιμη και ενέχει μεροληψία ή ακόμη χειρότερα ειρωνεία.
* διαβάζοντας τη φράση «η τηλεοπτική κάμερα τον έχει δείξει να συμμετέχει σε εκδήλωση της Βασιλικής Ενώσεως» μου δίνεται η εντύπωση πως περιγράφεται η συμμετοχή του Ψωμιάδη σε κάποιο αδίκημα, ενώ εξ όσων γνωρίζω το να είναι κάποιος οπαδός ή φίλα προσκείμενος στον θεσμό της βασιλείας δεν συνιστά παράπτωμα, τουλάχιστον στην Ελλάδα. Για αυτόν ακριβώς τον λόγο μετέτρεψα τη φράση σε ένα απλό «συμμετείχε». Pavlos1988 (συζήτηση) 18:07, 21 Ιουνίου 2018 (UTC)
replies: text: Μια επισήμανση: το αν θα περιγράφεται λαοφιλής ή όχι, δεν θα το κρίνουμε εμείς, επιλέγοντας κριτήρια, θα πρέπει να το αναφέρουν κάποιες πηγές. Επιπλέον, στην ΒΠ πρέπει να αποφεύουμε τα επίθετα.  Τζερόνυμοσυντυχάννουμε 03:52, 22 Ιουνίου 2018 (UTC)
Αγαπητέ Pavlos1988, για να σου απαντήσω σε όσα γράφεις. Αρχικά, η αφαίρεση σου στην ενότητα για τις φιλοχουντικές του απόψεις ήταν αδικαιολόγητη. Αφού θεωρείς κάτι πλεονασμό, μπορείς πρώτα να το αναφέρεις στη σελίδα συζήτησης του λήμματος και μπορούμε να αποφασίσουμε σε δεύτερο χρόνο αν πρέπει να αφαιρεθεί τεκμηριωμένο κείμενο. Η λαοφιλής εικόνα του δεν νομίζω ότι αρκεί ώστε να αφαιρείται κείμενο που έχει άμεση σχέση με φιλοχουντικές αντιλήψεις - λυπάμαι, αυτό πάνω-κάτω αφήνεις να εννοηθεί. Εάν τα αφαιρέσεις ξανά, θα αναγκαστώ να σε αναιρέσω και φυσικά να κάνω αναφορά στο ΣΔ. Επειδή εσύ τα θεωρείς πλεονασμό, δεν σημαίνει ότι είναι. Τέλος, αναφορικά με τη τηλεοπτική κάμερα - ναι, ήταν σοβαρό περιστατικό, καθώς αφορούσε σειρά δηλώσεων που οδήγησαν στο συμπέρασμα του Ψωμιάδη να αποκαλέσει τη χούντα "επανάσταση" και φυσικά, η σύγκρουση του με Καραμανλή και Μητσοτάκη συνεχίστηκε. Εάν διαφωνείς στο αν έχουν όντως λάβει χώρα τα παραπάνω γεγονότα, τότε προκύπτει διαφορετικό ζήτημα. Glucken123 (συζήτηση) 09:07, 22 Ιουνίου 2018 (UTC)
Καλησπέρα (βασικά την ώρα που γράφω ίσως το καλημέρα είναι καταλληλότερο)!
Σε ότι αφορά τα της Χούντας αφαίρεσα εκ νέου το απόσπασμα που θεωρώ πλεονασμό, από την άλλη όμως ανέπτυξα κάπως τα περιστατικά όπου έχει αναφερθεί δημοσίως θετικά για την επταετία. Από την άλλη, νομίζω πως υπάρχει κάποια παρανόηση διότι η ένστασή μου περί «τηλεοπτικής κάμερας» έχει να κάνει με τη συμμετοχή του σε φιλοβασιλική εκδήλωση στα Γιαννιτσά κι όχι στις απόψεις του για τη Χούντα.
Τέλος, παρατήρησα αναντιστοιχία παραπομπών και περιεχομένου στο απόσπασμα που αφορά τις απόψεις του για τους ομοφυλόφιλους. Κοιτάζοντας τους συνδέσμους των παραπομπών διαπίστωσα πως δεν «υποστήριξε ότι είναι και κατά των ομοφυλοφίλων», αλλά δήλωσε «Αν είχα γιο και γινόταν gay δεν θα τον πέταγα στον Καιάδα, θα του έδινα τις κατευθύνσεις, ώστε να μην προκαλούσε την κοινωνία. Δεν είμαι κατά των ομοφυλόφιλων, έχω πάρα πολλούς φίλους και ψηφοφόρους. Είμαι κατά των συμπεριφορών αυτών των ανθρώπων.». Οπότε με βάση το κείμενο της πηγής, μπορεί να κατηγορηθεί πως έχει ομοφοβικές απόψεις, όχι όμως πως δήλωσε ξεκάθαρα ενάντιος στους ομοφυλόφιλους. Pavlos1988 (συζήτηση) 00:39, 23 Ιουνίου 2018 (UTC)
thread_title: Μερικές επισημάνσεις